# Doctor Brants Narrenschiff/Von unfolgsamen Kranken

| « Vom Glücksrad | Sebastian Brant Doctor Brants Narrenschiff | Von offenkundigen Anschlägen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[47v]
Wer kranck ist / vnd lyt jn der nott Vnd volget nit eynes artztes rott Der hab den schaden / wie es got
Der ist eyn narr der nit verstat Was jm eyn artzt jn no$^e$ten rat Vnd wie er recht halt syn dyget Die jm der artzt gesetzet hett
[48r]
Vnd er für wyn das wasser nymbt
Oder des glich das jm nit zymbt Vnd lu$^o$g das er syn lust er lab Biß man jn hyn treit zu$^o$ dem grab Wer will der kranckheyt bald entgan
Der sol dem anfang widerstan
Dann artzeny mu$^o$ß würcken langk Wann kranckheyt vast nymbt vberhanck Wer gern well werden bald gesund Der zo$^e$ug dem artzet recht die wund
Vnd lid sich / so man die vff brech
Oder mit meißlin dar jn stech Oder sie hefft / wesch / oder bynd Ob man jm schon die hut abschynd Do mit alleyn das leben blyb
Vnd man die sel nit von jm tryb /
Eyn gu$^o$tter artzt dar vmb nit flücht Ob joch der kranck halber hyn zücht Eyn siech sich billich lyden sol Vff hoffnung / das jm bald werd wol /
Wer eym artzt jn der kranckheyt lügt
Vnd jn der bycht eyn priester drügt Vnd vnwor seyt sym aduocat Wann er will nemen by jm ratt Der hatt jm selbß alleyn gelogen
Vnd mit sym schaden sich betrogen
Eyn narr ist / der eyn artzet su$^o$cht Des wort / vnd ler / er nit geru$^o$cht Vnd volget altter wiber rott Vnd loßt sich segen jn den dott
[48v]
Mitt kracter vnd mitt narren wurtz
Des nymbt er zu$^o$ der hell eyn sturtz Des abergloub ist yetz so vil Do mit man gsuntheit su$^o$chen wil Wann ich das als zu$^o$ samen su$^o$ch
Ich macht wol druß eyn ketzerbu$^o$ch
Wer kranck ist der wer gern gesunt Vnd acht nit wo die hilff har kunt Den tu$^e$fel ru$^e$fft gar mancher an Das er der kranckheit mo$^e$cht entgan
Wann er von jm hilff wartend wer
Vnd nit mu$^e$st sorgen gro$^e$sser schwer
Der würd jnn narrheyt gantz verru$^o$cht Wer wider gott gesuntheyt su$^o$cht Vnd on die wore wißheyt gert
Das er well wyß syn vnd gelert
Der ist nitt gesunt / sunder gantz blo$^e$d / Nit wiß / sunder jn torheyt schno$^e$d In sta$^e$ter kranckheit er verhartt In vnsünn blintheyt gantz ernart /
Kranckheyt vß sünden dick entspringt
Die sünd vil grosser siechtag bringt Dar vmb wer kranckheyt will entgan Der soll gott wol vor ougen han Lu$^o$gen das er der bicht sich noh
Ee er die artzney entpfoh
Vnd das die sel vor werd gesunt Ee dann der liplich artzet kunt Aber es spricht yetz mancher gouch Was sich gelibt das geso$^e$lt sich ouch
[49r]
Doch wurd es sich zu$^o$ lest so liben
Das weder lib noch sel wurt bliben Vnd werdent ewig kranckheyt han So wir der zytlich wend entgan Vil synt yetz ful / vnd langest dott
Hetten sie vor gesu$^o$chet gott
Syn gnad erworben / hülff / vnd gunst Ee dann sie su$^o$chten artzet kunst Vnd meynten leben on syn gnad Stu$^e$rben doch mitt der selen schad /
Hett Machabeus sich verlon
Alleyn vff gott vnd nit vff Rom Wie er zu$^o$m ersten dett dar vor / Er hett gelebt noch lange jor Ezechias wer gestorben dott
Hett er sich nit geko$^e$rt zu$^o$ gott
Vnd dar vmb erworben / das gott wolt Das er noch lenger leben solt Hett sich Manasses nit bekert Gott hett jn nyemer me erho$^e$rt
Der herr zu$^o$ dem bettrysen sprach
Der lange jor was gwesen schwach Gang hyn / sünd nym / nit biß eyn narr Das dir nit bo$^e$sers widerfar / Mancher gelobt jn kranckheyt vil
Wie er syn leben bessern wil
Dem spricht man / do der siech genaß Do wart er bo$^e$ser dann er was Vnd meynt gott do mit btrogen han Bald gond jn gro$^e$sser plagen an